15 अप्रैल से 30 सितंबर तक सेक्टरों में लगेंगे कई बार बिजली के कट
प्रशासन15 अप्रैल से 30 सितंबर तक गर्मियों में अलग-अलग स्लॉट में रोजाना 90 मेगावाट अतिरिक्त बिजली की 38 करोड़ रुपयों से खरीद शुरू करेगा। इसका टेंडर शुक्रवार को काल किया जाएगा। टेंडर की टेक्निकल और फाइनेंशियल बिड अप्रैल के पहले वीक तक फाइनल कर ली जाएगी। बावजूद इसके शहरवासियों को बिजली कट का गर्मियों में सामना करना ही पड़ेगा। ऐसी प्रॉब्लम्स जेएंडके से सर्दियों की उधार पर मिलने वाली 45 मेगावाट बिजली की सप्लाई होने से आएगी।
जेएंडकेसे सर्दियों की उधारी मिलने वाली 45मेगावाट बिजली नहीं आएगी: इसबार प्रशासन को गर्मियों में जम्मू कश्मीर से सर्दियों की उधार पर मिलने वाली 45 मेगावाट बिजली नहीं मिलेगी। प्रशासन पिछले कई सालों से जेएंडके से सर्दियों की उधार पर बिजली लेता रहा है। इस बार जेएंडके गवर्नमेंट की ओर से (एनआरएलडीसी) नेशनल रीजनल लोड डिस्पैच सेंटर की पेमेंट जमा नहीं करवाए जाने से बिजली चंडीगढ़ को नहीं सप्लाई हो पाएगी। इसकी वजह से अतिरिक्त बिजली की खरीद करने के बाद भी शहरवासियों को गर्मियों में बिजली के कट से परेशान होना पड़ सकता है।
टेंडर अप्रैल में होगा फाइनल
टेंडर में ये कंपनियां ले सकेंगी हिस्सा... बिजलीविभाग के अधिकारियों के अनुसार इस बार भी टेंडर में बड़ी कंपनियां आएंगी। इनमें पीटीसी, एनपीटीसी की एनपीएन, जेपी, बाल्को, टाटा पावर, लैंको, रिलायंस पाॅवर, जिंदल पाॅवर और अदानी शामिल हैं। वही, कंपनी इसमें हिस्सा ले सकेंगी जोकि पाॅवर प्रॉडक्ट के साथ ही सप्लाई करती हैं।
शहर में बिजली के 2.19 लाख उपभोक्ता हैं। इन्हें 15 अप्रैल से 30 सितंबर माह के दौरान बिजली सप्लाई करने के लिए विभाग के पास 260 मेगावाट की एलोकेशन है। जबकि इस बार गर्मियों में बिजली की खपत 400 मेगावाट से ज्यादा पहुंचने का अंदेशा लगाया जा रहा है। हालांकि, पिछले साल जून माह में दो बार 376 और 379 मेगावाट तक पहुंची थी। इस बार बिजली विभाग को पहली अप्रैल से जेएंडके से मिलने वाली 45 मेगावाट बिजली नहीं मिल पा रही है। हालांकि, जेएंडके से 30 मेगावाट बिजली की सप्लाई शुरुआत में दी जाती रही है, लेकिन बाद में 45 मेगावाट तक पहुंच जाती है। इस बार जेएंडके से बिजली नहीं मिल रही है। इसके कारण विभाग को गर्मियों में अतिरिक्त बिजली की खरीद करनी पड़ रही है। अगर बिजली की खपत 400 मेगावाट हो गई तो विभाग के पास अतिरिक्त बिजली 90 मेगावाट खरीदने के बाद भी 350 मेगावाट ही होगी। ऐसे में 50 मेगावाट बिजली का गैप होने से बिजली के कट लगाकर ही पूरा किया जा सकेगा। यानि शहरवासियों को गर्मियों में बिजली के कट का सामना करना पड़ सकता है।
^इस बार जेएंडके से गर्मियों में सर्दियों की उधार पर मिलने वाली 45 मेगावाट बिजली नहीं मिलेगी। इसको देखते हुए 15 अप्रैल से 30 सितंबर तक अलग-अलग स्लॉट में 90 मेगावाट बिजली की अतिरिक्त खरीद की व्यवस्था की जाएगी। इसके लिए शुक्रवार तक टेंडर काल कर लिए जाएंगे। टेंडर अप्रैल माह के पहले वीक में फाइनल किया जाएगा। -एमपीसिंह, सुपरिंटेंडिंग इंजीनियर, बिजली विभाग
hin_Deva hin_Deva hin_Deva awa_Deva hin_Deva hin_Deva hin_Deva